הוועדה לענייני ביקורת המדינה, כנסת 25, פרוטוקול מספר 72, 2023-11-13 00:00

מיקי לוי: בוקר טוב

מיקי לוי:  היום יום שני

מיקי לוי:  אני מתכבד לפתוח את ישיבת הוועדה לענייני ביקורת המדינה בנושא: היערכות הרשויות המקומיות לשריפות – דוח מיוחד

מיקי לוי:  הוא אומנם מ-2018, אבל אנחנו רוצים לבדוק את היישום שלו

מיקי לוי:  תודה רבה לכל מי שהטריח עצמו והגיע, בפרט מכיבוי אש, מהרשות המקומית

מיקי לוי:      נציגי משפחות החטופים, אנחנו מקבלי אם אתכם בברכה

מיקי לוי:  ליבנו איתכם

מיקי לוי:  אני הולך עם הצמיד הזה

מיקי לוי:  אני לא מוריד אותו עד שהם לא יוחזרו הביתה

מיקי לוי:  הם חלק מהמשפחה הגדולה של מדינת ישראל ועם ישראל

מיקי לוי:  זה אסון ענק שנגע בליבו של כל אחד

מיקי לוי:  בתפיסת עולמי, זהו אסון יותר גדול מהאסון שאירוע לנו במלחמת יום כיפור

מיקי לוי:  ליבנו אתכם

מיקי לוי:  אנחנו מחבקים אתכם

מיקי לוי:  אנחנו נעשה מהבניין הזה כל מה שצריך, כולל המפלגה אליה אני שייך

מיקי לוי:  נתרוצץ, נלך, נבוא, נלחץ, ונעשה כל מה שצריך

מיקי לוי:  אנחנו עובדים אצלכם

מיקי לוי:      אורי רביץ, בבקשה

אורי סביר: קודם כול, תודה לכם שאפשרתם לנו להיות חלק מהפגישה הזו

אורי סביר:  אני אציג את עצמי

אורי סביר:  קוראים לי אורי רביץ

אורי סביר:  אימא שלי היא בן החטופות

אורי סביר:  היא נחטפה מקיבוץ נחל עוז

אורי סביר:  היא בת 84

אורי סביר:  היא אישה חולה, היא לא בריאה

אורי סביר:  היא לא מקבלת את התרופות שלה במשך 38 – 39 יום

אורי סביר:  ולאימא שלי אין זמן

אורי סביר:  למרות שכולם אומרים לנו שהם מנסים לעשות הכול, אבל במבחן התוצאה הם לא פה

אורי סביר:  והם חייבים להיות פה

אורי סביר:  יש פה תמונות של שבעה ילדים

אורי סביר:  יש שם אנשים זקנים, חיילים, נשים, והם חייבים וחייבות להיות פה

אורי סביר:  ואנחנו מרגישים לבד בתוך הסיפור הזה

אורי סביר:  יש שתי מטרות מוצהרות למבצע: אחת היא מיטוט המבצע, והשנייה היא שחרור החטופים

אורי סביר:  אנחנו לא מצליחים לראות איך מקיימים את שני התרחישים האלה יחד

אורי סביר:  לטעמי האישית והצנועה מאוד, הם מתנגדים

אורי סביר:  אני חושב שמיטוט החמאס היא מטרה אולי ריאלית

אורי סביר:  אני חושב שטווח הזמן שמוקדש למשימה הזו עלול להיות מאוד מאוד ארוך, בעוד ששחרור 240 החטופים שנמצאים שם היא מטרה שכן אפשר לעשות ולייצר אותה

אורי סביר:  היא מחייבת עסקה, והיא מחייבת את העסקה עכשיו, וכולם, כולל כולם

אורי סביר:  לאף אחד אין זמן

אורי סביר:  לאימא שלי אין זמן

אורי סביר:  לילדים הקטנים אין שם זמן

אורי סביר:  הם חייבים להיות עכשיו בבית

אורי סביר:  כל יום ויום שעובר מפרק אותנו ואותם

אורי סביר:  יכול להיות שלאימא זה יהיה כבר מאוחר מדי

אורי סביר:       אנחנו מרגישים לבד בתוך הסיפור הזה

אורי סביר:  חברי כנסת לא מספרים אלינו

אורי סביר:  אנחנו מגיעים אליכם

אורי סביר:  לא אתם הזמנתם אותנו

אורי סביר:  זה לא יכול להיות

אורי סביר:  לא יכול להיות שאני אדפוק לכם על הדלת, במקום שאתם תדפקו על הדלת שלי או על הדלת שלה או על הדלת של כל אחת ממשפחות החטופים האלה

אורי סביר:  זה לא הסיפור שלנו, זה הסיפור של כולם

אורי סביר:  זה החוזה שהמדינה הזו עשתה עם האזרחים שלה

אורי סביר:  היא הפקירה אותם באותו יום, היא מפקירה אותם גם עכשיו, והיא מפקירה גם אותנו

אורי סביר:  לאימא שלי קוראים אלמה אברהם

אורי סביר:       איך יכול להיות שהם עוד לא כאן?     

בן עזרא: אני נועם עידן בן עזרא

בן עזרא:  זה אחי החטוף

בן עזרא:  קוראים לו צחי עידן, והוא בן 49

בן עזרא:  כתוב 51, אבל הוא בן 49

בן עזרא:  צחי נחטף מהבית שלו

בן עזרא:  הוא היה בלייב בפייסבוק של אשתו

בן עזרא:  הבת שלו, בת ה-18, שחגגה ארבעה ימים לפני זה יום הולדת, נרצחה לו בידיים, והוא יצא כחטוף

בן עזרא:  אני אפילו לא מסוגלת להגיד את המילה "שבוי"

בן עזרא:  הוא נמצא אצל החמאס והוא חטוף

בן עזרא:  לפני שהתחלנו פה את הדיון, אורי הראה לי כותרת ב-ynet שמחממת את הדם

בן עזרא:  זו עוד סיבה שאנחנו לא כול כך ישנים, ומתחילים להבין בעסקאות החזרת החטופים

בן עזרא:  אף אחד לא מינה אותנו או נתן לנו רקע, ואין לנו שום ידע במשא ובמתן

בן עזרא:  אבל יש לנו כן ידע מהלב ומהבטן ומחוסר שעות השינה

בן עזרא:       באתי לבקש פה, ולשים לכם אולי מול העיניים את האפשרות שגם אם תתקיים איזושהי עסקה, והיא תהיה בשלבים, שלא נשכח אף אחד מהם

בן עזרא:  כי אח שלי כנראה לא יהיה בעסקה הראשונה, אבל צריך לדאוג את זה שהוא יהיה, ושיהיו פעמים, במידה ויהיו

בן עזרא:  כי, מבחינתי, לקחו בפעם אחת ב-7 באוקטובר, ויחזירו בפעם אחת

בן עזרא:  כמו שאני אומרת, הוא יצא על הרגליים והוא יחזור על הרגליים

בן עזרא:  אין לי מושג מה מצבו, אני לא יודעת איפה הוא נמצא, האם למעלה או למטה

בן עזרא:  אין לנו מושג

בן עזרא:  אני רק באה להגיד שעד שאחי לא יחזור, המשפחה שלי לא תוכל להתאבל על הבת שלו ולעשות כל מה שצריך כדי להתקדם

בן עזרא:  ולא שאנחנו יכולים להתקדם מה-7 באוקטובר, אבל להתקדם ולהבין איפה אנחנו נמצאים

בן עזרא:  כי כרגע אנחנו עדיין ב-7 באוקטובר

בן עזרא:  בשעון אצלי השעה היא 13:30, השעה שאח שלי יצא מהבית

אורי סביר: הדיון פה היום הוא על שריפות, וזו השריפה הכי גדולה, לטעמי, שקיימת במדינה הזו

אורי סביר:  יחד עם כל החטופים, נחטפו גם בני משפחותיהם, וכנראה כל המדינה כולה

אורי סביר:  הדבר הזה לא יכול לרדת מסדר היום

אורי סביר:  חייבת להיות עסקה, והיא חייבת להיות עכשיו

אורי סביר:  אנחנו מהדהדים את המסר הזה, ונראה לפעמים שאנחנו היחידים שמהדהדים אותו – כאילו אנחנו המצאנו את זה שזה החוזה הכי בסיסי של המדינה עם האזרחים שלה, ושבלעדי הדבר הזה המדינה הזו לא יכולה להתקיים

אורי סביר:  אין לה זכות קיום

אורי סביר:  זה האתוס שלפיו אותי ואת כולנו שגידלו

אורי סביר:  לא מפקירים פצועים בשטח ופודים שבויים

אורי סביר:  אין לי מושג למה אני צריך להדהד את זה, במקום שזה יהיה המסר שיחבר את כולנו יחד

אורי סביר:  אני נדרש לפעמים בתוך ראיונות בתקשורת, שאני נאלץ לבצע, להדהד את המסר הזה

אורי סביר:  כששואלים אותי: מה אני חושב? האם פעולה קרקעית או שחרור החטופים? אמרתי באחד הראיונות כששאלו אותי על הדבר הזה שכשהשאלה הזו נשאלת, אני מבין שהכול קרס

אורי סביר:  לא רק המודיעין והצבא, אלא גם הערכים שלנו

אורי סביר:  כי זה לא שאלה שצריכים לשאול אותנו כישראלים כי ככה אותנו גידלו

אורי סביר:  אני לא מבין איך אנחנו צריכים לסנגר או לנסות להתגונן בתוך הדיון הכול כך הזוי הזה

מיקי לוי: אתם לא צריכים

מיקי לוי:  ממקום מושבי באופוזיציה, זו אחריות של המדינה

מיקי לוי:  אני אופוזיציה

מיקי לוי:  לא לחינם לא הצטרפנו

מיקי לוי:  אני יכול להגיד כל מה שאני יודע וכל מה שאני רוצה כנגד מי שאני רוצה

מיקי לוי:  אני יכול להגיד לך שמבחינת עשייה שלי, ממקום מושבי באופוזיציה, אנחנו נתמוך בכל מהלך שהממשלה תעשה, בכל מחיר שהממשלה תשלם, עבור החזרת הבנים, הנשים, הילדים, האחים והאבות הביתה

מיקי לוי:  כעם וכמדינה יש לנו מחויבות

מיקי לוי:  לי הכי נוח להגיד את זה, ואני אומר את זה

מיקי לוי:  אנחנו לא תוקפים אף אחד, אנחנו תומכים בכל מהלך

מיקי לוי:  יש חשיבות עליונה מבחינת הערך הדדי, שאני מקווה שעוד לא אבד במדינה הזו, להחזיר אותם הביתה

מיקי לוי:  אנחנו, לפחות, לא נשקוט ולא ננוח עד שזה יקרה

מיקי לוי:  אנחנו מתרוצצים ממקום למקום, מהלוויה להלוויה, מאוהל שלכם לאוהל שלכם, כדי לתמוך

מיקי לוי:  אנחנו לא נהיה דוממים עד שכולם יחזרו הביתה

מיקי לוי:  אני לא אוריד את הצמיד הזה עד שהאחרון יחזור הביתה

בן עזרא: אנחנו נשמח אם עוד חברי כנסת - -      

מיקי לוי: אין

מיקי לוי:  לצערי, אני היחידי

בן עזרא: - - או שנבחרי ציבור ילכו ויראו את התמונות וישימו צמידים

מיקי לוי: אני מבטיח לא לשבת בשקט ולא לשתוק

אורי סביר: תודה רבה, תודה לכם

מיקי לוי: חמש דקות הפסקה כדי להירגע כי אני לא מסוגל ללכת מייד לדיון

מיקי לוי: שוב, בוקר טוב לכולם

מיקי לוי:  אין ברירה, צריך גם לעבוד

מיקי לוי:  אומנם הדוח הוא משנת 2018, אבל ההתמודדות עם אירועי חירום בעלי עוצמה ורחבי היקף הפוקדים את העורף האזרחי של המדינה, ואפשר לראות כבר היום חלק מהשריפות בצפון, ובדיוק כפי שאנחנו חווים היום עם תחילת מלחמת חרבות ברזל, מחייבת היערכות מוקדמת כלל מערכתית של גופים, ואיגום משאבים לאומיים

מיקי לוי:       קשת אירועי החירום הינה רחבה, והעורף כפי שאנחנו רואים, הינו יעד לירי ושיגור של אמצעי לחימה מרחוק, כולל אירועי חירום הפורצים בעיתות שגרה, בדרך כלל ללא התרעה מוקדמת, כגון: רעשי אדמה ושריפות הפורצות בתנאי מזג אויר קיצוניים, או שריפות הפורצות כתוצאה מאירוע מלחמתי, כפי שקורה היום

מיקי לוי:      העורף האזרחי נדרש למוכנות מיטבית לכלל מצבי החירום, והרשויות המקומיות ממלאות תפקיד חיוני בהיערכות ובטיפול

מיקי לוי:       אני מבקש להתמקד בדיון זה בחלקים מדוח המבקר המתייחסים לטיפול הרשויות במצב של שריפות

מיקי לוי:       משרד מבקר המדינה פרסם בעבר דוחות ביקורת בתחום היערכות העורף, ובין היתר, על השריפה בכרמל - מחדלים, כשלים ומסקנות, כמו גם דוחות נוספים המתייחסים לשריפות במבני תעשייה אזרחית ובבנייני מגורים

מיקי לוי:       גל השריפות הקשה, שהתחולל במדינה בשנת 2016, חזר והציף את הליקויים שהועלו בדוחות קודמים ושנשארו בעינם בלא שתוקנו

מיקי לוי:  אני מבקש לדעת מה נעשה בתחום מאז ועד היום

מיקי לוי:  אני כבר מבקש לחדד כי כלל הגופים הנמצאים כאן היום צריכים להתייחס באופן מפורט לשתי נקודות: אי הכשרת אזורי חיץ

מיקי לוי:  ואולי כן הכשירו

מיקי לוי:  אני לא יודע, אנחנו נשמע

מיקי לוי:  המועצה המקומית זיכרון יעקב ויישובים במועצות האזוריות מטה בנימין ומטה יהודה, שחלקם נמצאים בלב יער, לא הכשירו עד גל השריפות אזורי חיץ להגנה מפניהן

מיקי לוי:  הדבר הותיר את תושביהן ורכושם חשופים לסכנה ולנזקים במהלך כיבוי השריפות

מיקי לוי:  כמו כן, אי הכשרת דרכי מילוט לתשע שכונות בעיר חיפה, וכביש אחד בלבד לכניסה וליציאה של כלי רכב, או שהכניסות והיציאות הקיימות בהן מובילות לציר ראשי

מיקי לוי:  לכל אחד מהיישובים: בית מאיר ונטף שבמועצה האזורית מטה יהודה, כביש גישה אחד, והוא משמש דרך המילוט היחידה מהיישוב בעת פינוי

מיקי לוי:  המצב האמור היה אחד הגורמים לעיכוב בפינוי תושבים וסיכון חייהם

מיקי לוי:       אני בוגר השריפה הזו ביישוב נטף שבהרי ירושלים

מיקי לוי:  כסגן מפקד מחוז הלכנו לפנות את התושבים, ואני והדובר נקלענו לאי של אש מסביבנו

מיקי לוי:  לא יכולנו לחלץ את עצמנו ללא המסוק עם דלי המים

מיקי לוי:  אמרתי לו בקשר: תשפוך, תשפוך עכשיו

מיקי לוי:  כבר אין מסוקים

עודד ברוק: יש מסוקים

מיקי לוי: יש מסוקים? זו טראומה אישית שלי מהשריפה הזו

מיקי לוי:  זה לא דומה לשום דבר

מיקי לוי:  יותר קל להילחם פני אויב

מיקי לוי:  פה אין לך מה לעשות

מיקי לוי:      בנוסף, אי הכנת תכנית הגנה מפני שריפות

מיקי לוי:  הרשויות המקומיות שנבדקו, הנמצאות בסיכון לפגיעה משריפות בשל קרבתן ליער ולחורש, לא הכינו תוכנית ליצירת מעטפת הגנה מפני שריפות, חרף חשיבותה הרבה להיערכות הנדרשת מהן על מנת לצמצם את נזקי השריפות

מיקי לוי:       כשאנחנו מעיינים בדוח המבקר, בו אנו דנים היום, על רח"ל, בתיאום עם המשרד לביטחון לאומי, הפנים, מל"ל, היה לקבוע גורם ממלכתי אחד שיופקד על היערכות הרשויות

מיקי לוי:  כי אני מכיר את זה

מיקי לוי:  זה מתחיל ב: זה לא אני, זה הם

מיקי לוי:  לא הם, אנחנו

מיקי לוי:  כל אחד מתחמק מכל הדברים האלה

מיקי לוי:  תכף נשמע

מיקי לוי:  הלוואי ואני טועה

מיקי לוי:  צריך להגדיר את האחריות

מיקי לוי:  על רח"ל, פקע"ר, היה לקבוע מדדים מחייבים למידת המוכנות של הרשויות המקומיות

מיקי לוי:  על המשרד לביטחון לאומי היה לפעול מול משרדי הממשלה הנוגעים בדבר כדי לפתור את חילוקי הדעות הנמשכים בנוגע למקור התקציבי לביצוע פעולות להגנה

מיקי לוי:  אני מבקש לדעת האם כל זה בוצע והתקיים והיכן הדברים עומדים

מיקי לוי:       אוסיף ואומר שנוסף לצרות שאמרתי, שינויי מזג האקלים, בתקופה המטורפת שבה אנו נמצאים, גורמים לשריפות לא מועטות

מיקי לוי:  ראינו את מיליארדי הדולרים או היורו של השריפה האחרונה ביוון, ואיך כפרים וערים נמחקו מעל פני האדמה, עם חוסר שליטה על האש

מיקי לוי:  בדיון הקודם היה פה קצין או ראש אג"ם

מיקי לוי:  אני פירטתי בפניו

מיקי לוי:  בתפקידי הקודם הייתי באירופה וראיתי את השריפות ביוון

מיקי לוי:  דיברתי גם שר הפנים הקודם, וישבתי גם ראש הממשלה הקודם

מיקי לוי:  דיברתי עם ראשי פרלמנט באירופה על הצורך להקים כוח אווירי כלל אירופאי שיחנה בשתי נקודות באירופה, עם טייסים מישראל

מיקי לוי:  העלות התקציבית היא לא בשמיים

מיקי לוי:  אפשר שכל מדינה תשים, נניח, 50 מיליון דולר

מיקי לוי:  אני לא יודע מהן העלויות

מיקי לוי:  אפשר להקים טייסת עם 150, 160, 180 מטוסים, עם שני טנקרים, ולתת גיבוי אחד לשני

מיקי לוי:  הכנתי תוכנית מסודרת לגבי מקורות מים, קנייה של סוג אחד של מטוסים, אחזקה קלה, חומרים מעכבי דליקה, וסיוע של אחד לשני

מיקי לוי:  תחשבו לרגע שאם יש טייסות באירופה, תוך שלוש-ארבע שעות מרגע ההקפצה יש פה חצי מהטייסת - 80 - 100 מטוסים באוויר

מיקי לוי:  בעקבות האירוע הזה, השר הקודם ביקש לקיים במדינת ישראל כנס של כלל מדינות אירופה בנושא כדי להעלות את הרעיון הזה

מיקי לוי:  אני לא מתיימר להבין בכיבוי

מיקי לוי:  אני לא מבין כלום בכיבוי, אני רק יודע לנהל

מיקי לוי:  ההשקעה היא יחסית שולית לעומת הכוח שאתה מקבל והנזק שאתה מונע

מיקי לוי:  אני אומר זאת בשולי הדברים

מיקי לוי:  אם מישהו פעם אחת ירים את הרעיון הזה, זה יהיה מבורך

מיקי לוי:      שוב, תודה רבה על כך שהגעתם

מיקי לוי:  אני אתן למבקר המדינה לפתוח

מיקי לוי:  בבקשה

מירה רזין: שלום רב, אדוני היושב-ראש ומשתתפי הדיון

מירה רזין:  אני מנהלת חטיבת הביקורת על השלטון המקומי

מירה רזין:  משתתפים איתנו בזום מנהל האגף גד לינד, שעשה את הביקורת, ומנהלת הביקורת כרמית קטן

מירה רזין:       אני אציג במספר מילים את ממצאי הדוח

מירה רזין:  הדוח נקרא: היערכות רשויות מקומיות לשריפות – תפקודן במהלך גל השריפות בנובמבר 2016, ופיצויי הניזוקים והעלויות למשק

מירה רזין:  אני רק רוצה לציין שתקופת הביקורת של הדוח היתה מאוגוסט 2017 עד מאי 2018

מירה רזין:  אנחנו מדברים על תקופה של חמש-שש שנים, ובאמת מאוד חשוב לשמוע בדיון הזה מה השתנה מאז שנכתב הדוח

מירה רזין:       נושא שריפות נקרא "אירוע חירום אזרחי", להבדיל ממצב בו אנחנו נמצאים היום, כשהנורמות והכול הם דברים שהם קצת שונים

מירה רזין:      הגופים המבוקרים שבדקנו היו: עיריית חיפה, מועצה אזורית זיכרון יעקב, ושתי מועצות אזוריות: מטה בנימין ומטה יהודה

מירה רזין:  משרדי הממשלה הם: משרד ראש הממשלה, המשרד לביטחון הפנים, שזה כב"ה והמשטרה, ומשרד הביטחון - רח"ל, משרד הפנים ומשרד האוצר

מירה רזין:      התמקדנו בארבעה נושאים עיקריים: ראשית, הסדרה

מירה רזין:  זאת אומרת, מה התשתית הנורמטיבית להיערכות רשויות מקומיות לשריפות, ההיערכות עצמה, ההיבטים בהיערכות עצמה, תפקוד הרשויות המקומיות במהלך גל השריפות שהיה בנובמבר 2016, והיבטים כספיים – נושא הפיצוי

מירה רזין:       נתוני מפתח: גל השריפות היה בשבוע האחרון של חודש נובמבר 2016

מירה רזין:  היו 1,773 שריפות בשטחים פתוחים, מתוכן 161 גדולות וחמורות

מירה רזין:  אפשר לראות במפה את מיקום השריפות, כשהצבע הקצת יותר כהה הן הרשויות בהן עשינו את הביקורת

מירה רזין:  מעל ל-41,000 דונם נהרסו

מירה רזין:  מעל 1,900 דירות נפגעו, כש-580 מהן לא ראויות למגורים, 68,000 אזרחים פונו מבתיהם

מירה רזין:  עלות הנזק המוערך היתה כ-647 מיליון שקל

מירה רזין:      מספר הליקויים שהיו

מירה רזין:  לגבי התשתית הנורמטיבית - התשתית הנורמטיבית הקיימת במועד כתיבת הדוח לא הסמיכה גוף כלשהו לאכוף על הרשויות המקומיות לקיים הנחיות בנוגע להיערכות לאירועי חירום אזרחיים ולטיפול בהם בעת התרחשותם

מירה רזין:  כמו כן, גם לא נקבע שום מדד אחיד, מחייב ואובייקטיבי למידת מוכנותן של הרשויות המקומיות למצבי החירום השונים

מירה רזין:      המלצות הדוח היו שעל משרד הביטחון, באמצעות רח"ל, בתיאום עם המשרד לביטחון הפנים, משרד הפנים והמל"ל, לקבוע גורם ממלכתי אחד שיופקד על היערכות הרשויות המקומיות לאירועי חירום אזרחיים ועל הטיפול בהם, ולהגדיר את תחומי אחריותו וסמכויותיו

מירה רזין:  על רח"ל, פקע"ר ומינהל החירום במשרד הפנים, לקבוע בהקדם מדד מחייב ואובייקטיבי למידת מוכנותן של רשויות מקומיות לאירועים כאלה

מירה רזין:       	מה זה אומר? כיצד רשות מקומית אמורה להיערך? אנחנו מדברים על חמישה אספקטים: הכנת תוכנית הגנה, הכשרת אזורי חיץ, הכשרת דרכי מילוט, התקנה של תשתית מים נאותה ותחזוקתה, ותרגול של מערכי חירום לשריפות

מירה רזין:  הדוח נגע בכל הנקודות האלה

מירה רזין:        	מבחינת הכנת תוכנית הגנה מפני שריפות - הרשויות המקומיות שנבדקו, הנמצאות באזורי סיכון גבוהים מאחר והן מוקפות והן קרובות לאזורי יער וחורש, לא הכינו תוכנית הגנה מפני שריפות, חרף חשיבותה הרבה על מנת לצמצם את נזקי השריפות

מירה רזין:  ואדוני היושב-ראש, אתה הדגשת את זה שכאשר מוכנים ומונעים, הנזק אמור להיות הרבה פחות

מיקי לוי: בסוף כולנו משלמים את זה

מיקי לוי:  הייתי גם סגן שר האוצר, ואני מכיר את הקרן, מכיר היטב את הבעיות, מכיר כמה היא מסוגלת לתת

מיקי לוי:  בסוף זה נופל על כולנו

מיקי לוי:  במקום כסף קטן לביצוע ההמלצות, כסף גדול לתשלום עבור הנזקים

מירה רזין: שזה הפיצויים, ולעיתים יש גם נושא של חיי אדם

מיקי לוי: אני כבר לא מדבר על חיי אדם ועל הטראומה של כל אחד ואחד מאיתנו

מירה רזין: ההמלצה היתה שעל עיריית חיפה, ועל המועצה המקומית זיכרון, להכין, כל אחת בפני עצמה, תוכנית הגנה מפני שריפות

מירה רזין:  לגבי המועצות האזורית - ההמלצה היתה שיכינו לגבי כל יישוב בנפרד מאחר ובמועצה אזורית יש מרווח גדול בין היישובים עצמם

מירה רזין: לא הכשירו אזורי חיץ

מירה רזין:  בתמונה פה רואים אזור חיץ שהוכשר בעיריית חיפה

מירה רזין:  ההמלצה היתה שעל רשויות פשוט להכין אזורי חיץ, בהתאם להמלצות רשות הכבאות

מירה רזין:       נושא הכשרת דרכי מילוט

מירה רזין:  אדוני היושב-ראש, אתה הזכרת באמת שבחיפה היו שכונות, שקראנו להן "שכונות כלואות" שהפינוי נעשה באמצעות כביש אחד או שכל הכבישים הובילו לכביש מרכזי אחד

מירה רזין:  וגם ביישובים של בית מאיר נטף

מירה רזין:  והתוצאה היתה שבעת הפינוי זה סיכן את החיים של אלה שפונו

מירה רזין:  לכן ההמלצה היתה שעל עיריית חיפה לפעול מול משרד התחבורה וגופי התכנון הרלוונטיים להכשיר כבישי גישה לשכונות הכלואות, ולמועצה האזורית מטה יהודה לפעול מול נת"י, רט"ג וקק"ל על מנת להכשיר כבישי גישה ליישובים שלהם

מירה רזין:       נושא תרגול מערכי חירום לשריפות

מירה רזין:  מאוד חשוב, ראשית, שיהיו תוכניות, ושנית, שיהיה תרגול של הדבר הזה, כך שכל גורם בעת חירום יידע מה הוא צריך לעשות

מירה רזין:  מצאנו שהמשטרה לא יזמה תרגילים משותפים עם הרשויות המקומיות שנבדקו, ולא עם רשות הכבאות ועם גופי החירום הנוספים, על מנת להבטיח כי בעת אירוע חירום אזרחי יכירו כל הגופים השונים את העבודה שהם צריכים לעשות ושיהיה חפ"ק אחד

מירה רזין:  רשות הכבאות לא ערכה למועצה המקומית זיכרון יעקב ולמועצה האזורית מטה יהודה תרגילים להתמודדות עם שריפות

מירה רזין:      ההמלצה היתה שעל המשטרה ליזום תרגילים משותפים עם רשות הכבאות ועם הרשויות המקומיות וגופי חירום נוספים ולתרגל במסגרתם עבודה בחפ"ק אחוד כדי להבטיח שבעת אירוע חירום אזרחי כל הגופים יכירו את עבודתו ויפעלו בתיאום ובשיתוף פעולה

מיקי לוי: תיתנו לי תשובות, בבקשה, על נושא התרגילים

מיקי לוי:  ואם זה אשמת המשטרה, נביא את המשטרה

מירה רזין: נושא מרכזי ההפעלה

מירה רזין:  מרכז ההפעלה של עיריית חיפה לא תפקד כנדרש בשעות הראשונות

מירה רזין:  הוא לא קיבל מידע רציף מהחפ"ק האחוד והחפ"ק העירוני, ולא היתה לו תמונת מצב מלאה מה קורה

מירה רזין:  זה השליך על כל ההתנהלות שהיתה בעת הפינוי

מירה רזין:  מרכז ההפעלה של המועצה המקומית זיכרון יעקב ומוקד המועצה האזורית מטה יהודה, לא נוהל כנדרש, ויומן האירועים שהיה לא תיעד את כל האירועים והפניות שהיו

מירה רזין:       ההמלצה היתה שעל הרשויות המקומיות לוודא כי בעת אירוע חירום יעבור מידע שוטף בין החפ"ק למרכז ההפעלה של הרשות, לנהל יומן אירועים כנדרש ומלא, ולתעד את ההחלטות המתקבלות ממרכז ההפעלה ואת פניות הציבור והמענה שניתן אליהן

מירה רזין:       ליקויים בעת פיני האוכלוסייה

מירה רזין:  תושבים רבים בחיפה התפנו בכוחות עצמם

מירה רזין:  למרכז ההפעלה לא היה מידע אלו צירים נחסמו ואיזה לא

מירה רזין:  ההמלצה היתה שעל הרשויות המקומיות לוודא כי בעת אירועי חירום יעבור מידע שוטף כדי שההתנהלות תהיה בהתאם לאירועים בשטח

מירה רזין:       ליקויים נוספים בנושא של פינוי אוכלוסייה

מירה רזין:  בעיריית חיפה ישנם מוסדות בהם אוכלוסייה מיוחדת, ובין אם זו אוכלוסייה עם צרכים מיוחדים או אוכלוסייה קשישה

מירה רזין:  הרשות צריכה לדעת מראש איזה מקומות נמצאים בפריסה בעיר כדי שבזמן אמת כוחות הפינוי יידעו שצריך לפנות את האוכלוסייה הזו

מירה רזין:       נושא אמצעי הסעה

מירה רזין:  לעיריית חיפה היה הסדר עם חברת אוטובוסים להגיע בעת פינוי, אבל בפועל זה לא עבד

מירה רזין:  ההמלצה היא פשוט להסדיר את האלה

מירה רזין:       פינוי מוסדות חינוך

מירה רזין:  מוסדות החינוך, לפחות בחיפה, היו מוסדות שהתפנו בעצמם והפינוי נעשה למקומות שהיו קרובים דווקא למקומות מסוכנים

מירה רזין:  צריך להסדיר את זה

מירה רזין:       נושא הפיצויים

מירה רזין:  אנחנו מדברים פה על פיצויים לא רק על לאזרחים אלא גם לרשויות עצמן ולנזקים שנגרמו

מירה רזין:  לא היה מידע, גם לרשויות, איך לפנות לקרן הפיצוי ואיך לעשות את זה

מירה רזין:  התוצאה היתה שהפיצויים הגיעו בצורה חלקית ובאופן לא מלא

מירה רזין:    הנזק שהיה לרשויות המקומיות היה בסביבות 182 מיליון שקל, ושל משרדי הממשלה - 85 מיליון שקל, גופים אחרים - 132 מיליון שקל, ואזרחים פרטיים - 248 מיליון שקל

מירה רזין:  אבל מסך כול הנזקים, שולמו רק פיצויים בסך 363 מיליון שקל

מירה רזין:  מתוכם 260 מיליון מקרן הפיצויים

מירה רזין:  על 248 מיליון שקל, במועד כתיבת הדוח לא ניתנו פיצויים

מירה רזין:       לסיכום ההמלצה היא שעל משרדי הממשלה הנוגעים בדבר, גופי החירום, רשות המיסים והרשויות המקומיות, לפעול בנחישות, כל אחד בתחומי אחריותו, לקידום ההיערכות לאירועי חירום אזרחיים ולטיפול מהיר ויעיל באירועים דומים, ואף חמורים שאולי עלולים לקרות, וזאת כדי למנוע סכנה מוחשית לחיי אדם ורכוש

מירה רזין:      כפי שציינת קודם היושב-ראש, הדברים שנכתבו פה גם הוזכרו בדוחות קודמים שלנו

מירה רזין:  ולמרות, כפי שכתבנו פה, הכתובת היתה על הקיר, לא ראינו שהם תוקנו

מירה רזין:  אני מקווה לשמוע עכשיו דברים אחרים

מירה רזין:  תודה רבה

מיקי לוי: תודה רבה

מיקי לוי:       מרכז המחקר והמידע, בבקשה

נלי כפיר: תודה, אדוני היושב-ראש

נלי כפיר:  בוקר טוב

נלי כפיר:  שמי נלי כפיר, מרכז המחקר והמידע של הכנסת

נלי כפיר:  כפי שנסקר כאן על ידי משרד מבקר המדינה, ההמלצה לגבי קווי חיץ ביישובים היתה לפעול בדחיפות בנוגע למקור התקציבי של הקמת קווי החיץ ולאישור התקנות בנושא

נלי כפיר:  בדוח שיצא ביולי 2023 התמקדנו בעיקר בנושא של קווי החיץ, בהכשרת אזורי חיץ ברשויות קרובות ליער וחורש

נלי כפיר:  כאמור, מה שאני אציג עכשיו נכון ליולי 2023

מיקי לוי: זה אתמול בבוקר

מיקי לוי:  את מחזיקה אותנו במתח

מיקי לוי:  האם עשו או לא?     

נלי כפיר: בגדול, הדוח שלנו אומר שהליקויים שנמצאו בדוח המבקר טרם תוקנו

נלי כפיר:  זה נוגע בעיקר להתקנת תקנות ולמציאת מקור תקציבי למימון התקנת קווי חיץ ברשויות – זה לב העניין

נלי כפיר:  אני יכולה להרחיב קצת על ההיבטים השונים של הנושא

מיקי לוי: כן, תרחיבי

מיקי לוי:  כי אני לא מבין את הוויכוח

מיקי לוי:  בסוף יישרף יישוב כמו שורש, ואז נראה אותם מדברים

מיקי לוי:  ואני הייתי שם

נלי כפיר: ההמלצה להתקין בדחיפות את התקנות מדברת על עקרונות מנחים שכב"ה קבעה ופורסמו כבר ב-2017

נלי כפיר:  העקרונות המנחים קובעים לאחראים לנכס הנחיות לקווי חיץ

נלי כפיר:  אחראים בנכס זה המחזיקים בקרקע לפי חוק כב"ה

נלי כפיר:  נכון ליולי 2023, לא הגיעו להסכמות על מקור תקציבי להקמת קווי חיץ ברשויות, כפי שאמרתי

נלי כפיר:  כתוצאה מכך, הנחיות כב"ה טרם אושרו כתקנות באופן שמחייב רשויות להקים קווי חיץ בשטחים שבבעלותן

מיקי לוי: יש פה את השלטון המקומי? כן, אוקיי

נלי כפיר: אם מסתכלים, למשל, על אזורים שבאחריות קק"ל ורט"ג, לא באחריות רשויות מקומיות, שם קווי החיץ נמצאים במצב מתקדם, ואף במצב של תחזוקה, שזה כבר בשלב הבא

נלי כפיר:  בשנת 2022 שתי החלטות ממשלה: מס' 1091 ו-1884, שתיקנה אותה

נלי כפיר:  הן נועדו לקדם את נושא הקמת קווי חיץ ברשויות המקומיות

מיקי לוי: ממתי החלטות הממשלה?     

נלי כפיר: אני חושבת שמאוגוסט 2022

נלי כפיר:  החלטה 1884?     

קריאה: החלטה 1091 היתה ב-6 בפברואר 2022

נלי כפיר: אוקיי

נלי כפיר:  שתי ההחלטות נועדו לקדם את נושא הקמת קווי חיץ ולתת מענה לבעיית המימון, עם אומדן עלות שננקב בהחלטות ב-155 מיליון שקל

נלי כפיר:  עלות תחזוקת קווי החיץ גם נזכרה בהחלטות האלה, והתחזוקה הוערכה ב-80 מיליון שקל, לפחות בשנה השנייה שאחרי ההקמה

נלי כפיר:  מתוך 155 מיליון שקל של אומדן עלות, הוקצה סכום של 65 מיליון שקל במסגרת ההחלטה, אבל לא ננקב מקור מימון ליתר הסכום

נלי כפיר:  מדובר על 90 מיליון שקל

מיקי לוי: האוצר או משרד הפנים?     

נלי כפיר: סעיף ג(2) להחלטת הממשלה קובע שמשרדי האוצר ומשרד ראש הממשלה צריכים לגייס את הסכום

מיקי לוי:  אני מבין שלא הזמנו את האוצר

מיקי לוי:  האוצר פה? יופי, נהדר

מיקי לוי:  הם בזום

מיקי לוי:  האינטליגנטים בזום

מיקי לוי:  נו, מה? אי אפשר לבוא? זה לא מספיק חשוב? תיכף נשמע אותם

נלי כפיר: 65 מיליון שקל הוקצו במסגרת החלטת ממשלה מתוך 155 מיליון שקל של אומדן עלות

נלי כפיר:  90 מיליון שקל - נקבע שמשרד האוצר ומשרד ראש הממשלה צריכים לקבוע את מקור המימון לכך

נלי כפיר:  אני אוסיף ואומר שאין מענה תקציבי למקור המימון לתחזוקה במסגרת ההחלטה

נלי כפיר:  80 מיליון שקל זה עלות תחזוקה, וזה נושא בפני עצמו

מיקי לוי: קודם נסדר את זה ואחר כך נטפל בתחזוקה

מיקי לוי:  המטוס יותר חשוב

נלי כפיר: לדוגמה, לפי מרכז השלטון המקומי, רשויות שיש להן קווי חיץ, ואין מימון לתחזוקה, אז זה רשויות שנמצאות גם ברשימת יישובים בסיכון

נלי כפיר:  בין השאר, דלית אל כרמל, זיכרון יעקב, קריית טבעון, וכן הלאה

נלי כפיר:      אני כן אציין שהחלטת הממשלה יושמה בעיר חיפה

נלי כפיר:  נקבע שיהיה פיילוט

נלי כפיר:  יישום הפיילוט הזה התחיל

נלי כפיר:  השאלות שעלו מהפיילוט, שנמצא כרגע בתחילת שלבי הביצוע, ככל שידוע לנו ביולי 2023, נגעו גם ליידע מקצועי שנדרש להקמת קווי חיץ

נלי כפיר:  עלו דברים שקשורים כבר ביישום, איפה שהנושא כבר התקדם

נלי כפיר:  גם שאלות שקשורות ליידע מקצועי

מיקי לוי: באיזה תאריך התקבלה החלטת ממשלה?     

נלי כפיר: החלטת 1884 שתיקנה, בפברואר 2022

מיקי לוי: כלומר, מ-2018 לאף אחד לא היה אכפת - משהו כזה

נלי כפיר: הפיילוט העלה נושאים של ידע מקצועי, של הקמת קווי חיץ, וגם נושאים של אופן התעדוף של היישובים

נלי כפיר:  בהקמה יש מועצות אזוריות שלא תועדפו, כמו חיפה, למשל, בגלל היקף אוכלוסייה נמוך יחסית

נלי כפיר:  אבל לטענת מרכז השלטון המקומי זה לא אומר שאין צורך לתעדף אותם

נלי כפיר:  וגם הנושא של הקמה במקביל על פני הקמה טורית

נלי כפיר:  זאת אומרת, לפי מרכז השלטון המקומי צריך להסתכל על הקמה של קווי חיץ במקביל ולא לחכות להשלמה של הקמה לפי יישובים – זו ההתייחסות שקיבלנו מהם

נלי כפיר:      אציין גם שכרגע לא ברור עד כמה המידע בנוגע לאיפה כבר הוקמו קווי חיץ, מעודכן ומתעדכן באופן שוטף

מיקי לוי: אני מניח שלכב"ה אולי יהיו תשובות

מיקי לוי:  תיכף נשמע

נלי כפיר: אנחנו יודעים שכב"ה סימנו 90 יישובים בסיכון, ברמת סיכון גבוהה, ב-583 אזורי חיץ

נלי כפיר:  אבל לא ברור עד כמה המידע מתעדכן

נלי כפיר:  אנחנו יודעים ממשרד החקלאות שיש בקשות של רשויות להקמת קווי חיץ, בקשות שהם צריכים להגיש לאישור פקיד היערות, שמעידות שיש איזושהי תזוזה ברשויות מסוימות

נלי כפיר:  כאמור, המידע הזה כרגע חסר

נלי כפיר:       אני יכולה גם לציין קצת מידע שקשור לרשויות ערביות ולמערך אווירי

נלי כפיר:  יש לנו גם דוח נוסף שפרסמנו ביולי 2023 שמדבר על סוגיות רחבות יותר במערך כיבוי האש, ונוגע גם בנושא רשויות ערביות

נלי כפיר:  יש החלטת ממשלה מס' 550 מ-2021, שמדברת על צמצום פערים בחברה הערבית

נלי כפיר:  שם זוהו פערים בתחום כיבוי האש

נלי כפיר:  יש בתוכנית יעדים שקשורים להקמת תחנות כיבוי ביישובים ערביים, ועקבנו גם אחרי יישום החלטה זו

נלי כפיר:  מתוך שמונה יישובים, שהיעד הוא להקים בהם תחנות עד לסוף 2026, ביישוב אחד היתה התקדמות, כשהיעד הוא באמת להקים תחנה אחת עד סוף השנה, עד סוף 2023

נלי כפיר:  קשיים שעלו זה התקדמות בשיתוף פעולה עם רשויות מקומית, והתנהלות מול רשות מקרקעי ישראל, וקשיים נוספים

נלי כפיר:  גם בנושא הזה אמורה להיות איזושהי התקדמות של הקמת תחנות כיבוי

נלי כפיר:  וגם בנושא קליטת לוחמי אש מהחברה הערבית, כשלנו היתה אינדיקציה רק עד אמצע 2023

מיקי לוי: עשינו איזה דיון של מחסור

נלי כפיר: כן, זה גם קשור למוכנות של היישובים הערבים

מיקי לוי: כל ההיערכות של כב"ה נובעת מאילוצי תקציב, שזה לא מעניין, כן? אנחנו נעשה דיוני המשך בעניין הזה כי אי-אפשר להזניח את זה כך

מיקי לוי:  שלחתי בדיון הקודם כמה אנשים לעבודה, כולל אוצר

מיקי לוי:  נראה מה יהיה בפיהם לאחר מכן

מיקי לוי:      תודה רבה לך

מיקי לוי: שלטון מקומי, בבקשה

מיקי לוי:  הם ירדו מהזום, וחבל כי יש להם מה להגיד

מיקי לוי:       עיריית חיפה, בבקשה

מיקי לוי:  גברתי, שלום

מיקי לוי:  תציגי את עצמך

נטע טלמור: שלום

נטע טלמור:  שמי נטע טלמור, מנהלת המחלקה לתכנון נוף בעיריית חיפה

נטע טלמור:  אני רוצה לעדכן

נטע טלמור:  אנחנו סיימנו להכין תוכנית חיץ לכלל העיר, כולל תעדוף שלנו איזה שכונות מועדות יותר לפורענות, איפה כדאי להתחיל

נטע טלמור:  התוכנית הוכנה במימון עירוני מלא

נטע טלמור:  הפרויקט של הפיילוט, שכב"ה מוביל במימון המדינה, כבר החל

נטע טלמור:  מבחינתנו, אנחנו מעדכנים על מפת ה-GIS העירונית את קווי החיץ שאנחנו מבצעים, כך שזה חשוף ומעודכן גם לכב"ה וגם לכלל הציבור

נטע טלמור:      לגבי שכונות כלואות - יש תוכניות לפריצת דרכים חדשות כדי לשחרר את השכונות הכלואות, אבל הביצוע מתנהל קצת בעצלתיים

נטע טלמור:  חלק בגלל סטטוטוריקה שלוקחת זמן, וחלק בגלל תקציב לביצוע - זה נכון להיום

מיקי לוי: האם את יכולה להגיד לי פלוס מינוס, תטעי שלושה חודשים שמאלה או ימינה, מתי אני יכול לעשות דיון, או מתי אני יכול לקבל מייל או טלפון, מה שנוח לכם, כדי שתנוח דעתה של הוועדה שהנושא בוצע ושאין סכנה לחיי אדם ולמבנים? מתי תסיימו את זה?     

נטע טלמור: לדעתי, אי-אפשר להתחייב על לוחות זמנים

נטע טלמור:  את הכביש הראשון כבר מתחילים לבצע

נטע טלמור:  למשל, את הירידה הראשונה

נטע טלמור:  אבל כמו שאמרה המבקרת, יש תקציב לביצוע של חיץ אש, אבל אין תקציב לתחזוקה

נטע טלמור:  אני מקווה שאתה מודע לעובדה שאם אתה מבצע חיץ אש ולא מתחזק אותו שנה אחת, זה היה כלא היה

נטע טלמור:  כל העבודה שבצעת ירדה לטמיון

נטע טלמור:  צריך לתת את הדעת גם על התחזוקה, לא רק על הביצוע

נטע טלמור:  אי-אפשר לעשות וי וללכת

נטע טלמור:  זה לא יפטור אותנו

מיקי לוי: תכף נשמע מהאוצר

מיקי לוי:  אני לא מתכוון לרדת מהנושא הזה כי הוא כרוך בחיי אדם

מיקי לוי:  ראיתי את השריפות ביוון

מיקי לוי:  ראיתי איך כפרים של 10,000 ו-15,000 איש נמחקים

מיקי לוי:  ביקרתי שם אצל יושב-ראש הפרלמנט

מיקי לוי:  זה יביא עלינו אסון

מיקי לוי:  אני לא רוצה להגיד אסון של מאות הרוגים, אבל עשרות עד מאות הרוגים, ונזק לרכוש

מיקי לוי:  כל הקרנות פה לא יספיקו כדי לפצות ולשפות את האנשים

מיקי לוי:  תיכף נשמע את האוצר על מה אנחנו מדברים

מיקי לוי:  אולי בקרן הפיצויים יש לו יותר כסף

מיקי לוי:       בקיצור ולעניין, אתם לא מוכנים

מיקי לוי:  השורה התחתונה, עיריית חיפה איננה מוכנה, לא בקווי חיץ ולא בדרכי מילוט מהשכונות הכלואות

מיקי לוי:  עם זה אני מסכם כי מישהו צריך להיות אחראי

מיקי לוי:  זה נכון שאנחנו נמצאים לפני בחירות, אבל מישהו צריך להיות אחראי

נטע טלמור: התקדמנו, אבל אנחנו לא יכולים להגיד שסיימנו

מיקי לוי: אם אני אעשה דיון בעוד חצי שנה, האם תוכלי לבוא ולהגיד לי: סיימנו 70% מההוראות, 70% מהביצוע, ובעוד שנה 90%? אני דואג לחיי התושבים שלכם

מיקי לוי:  זה נשמע לי הזוי

מיקי לוי:  זה לא מתאים למדינת ישראל בעת הזו

מיקי לוי:  אולי זה מתאים

מיקי לוי:  תודה רבה לך

מיקי לוי:  אני לא יורד מהנושא

מיקי לוי:  את יכולה להעביר את זה למנכ"ל

מיקי לוי:  אומנם אתם נמצאים לפני בחירות, ולא חשוב מה יקרה בבחירות כי אני לא קובע אותן, אבל אחרי הבחירות נעשה דיון נוסף כאן

מיקי לוי:  ניתן שלושה חודשים

מיקי לוי:  לא נרד מנושא זה

מיקי לוי:  אלו האנשים שהולכים לבחור בכם

מיקי לוי:  הם צריכים לדעת שהחיים שלהם והרכוש שלהם כרגע בסכנה

מיקי לוי:  חלפו חמש שנים מיום הדוח האחרון, ולא בוצע הרבה, וחבל

מיקי לוי:  תיכף נשמע לגבי נושא התקציב

מיקי לוי:  אני מבקש להעביר את זה במלוא החומרה

מיקי לוי:  אנחנו נעביר את הדוח הזה ואת הנישה שקשורה אליכם לעיריית חיפה

מיקי לוי:  שיהיה רשום בפרוטוקול, שאנחנו, כולנו, נושאים באחריות

מיקי לוי:  זהו, תעבירי את זה למנכ"ל

מיקי לוי:  תודה רבה לך על ההשתתפות

מיקי לוי:      כבאות והצלה, אתם היועצים המקצועיים של הוועדה

חיים אמסלם: שלום רב, כבוד היושב-ראש

חיים אמסלם:  חיים תמם, סגן הנציב לרגולציה

חיים אמסלם:  כבאות והצלה הכינה הצעה לתקנות להגנה על יישובים ושריפות יער

חיים אמסלם:  הבנו, היער מאוד חשוב, ויש לו יתרונות, אבל צריך להגן על היישוב

חיים אמסלם:  אם יש יישוב שהוא סמוך ליער, אז צריך לראות איך היער לא מסכן את אותו יישוב

חיים אמסלם:  לכן, מונתה ועדה בין-משרדית, ואני הייתי יושב-ראש הוועדה, עם משרד הפנים, קק"ל, רט"ג, המועצות האזוריות, שלטון מקומי, וגיבשנו את הצעת התקנות שבאה לתת פתרון

חיים אמסלם:       כתבתי בזמנו את ההנחיות

חיים אמסלם:  לפני כן זה היה 100 מטר נקי מכל עץ וצמח

חיים אמסלם:  הארגונים אמרו: אי-אפשר, זה לא נכון

חיים אמסלם:  אתה פוגע ביער, וצריך למצוא את דרך המלך

חיים אמסלם:  ואז הכנו את הצעת התקנות שדיברה על רצועת חיץ של דילול עצים באופן כזה שאם פורצת שריפה ביער ומתקרבת לאזור הבתים, הכבאות תוכל להתמודד ולמנוע את הפגיעה בבתים

חיים אמסלם:  ניסינו להעביר אותן כתקנות

חיים אמסלם:  מסיבות כאלה ואחרות, זה לא הצליח לעבור בכנסת כי היישובים מייד אמרו שכדי ליישם את ההצעה הזאת נדרש תקציב, וזה לא התקדם

מיקי לוי: סדר גודל של התקציב הוא מה שנאמר על ידי מרכז המחקר והמידע?     

חיים אמסלם: בזמנו היו כאן דיונים, שבהם השתתפתי

חיים אמסלם:  דיברו על 500 מיליון שקל ברמה הארצית

חיים אמסלם:  היה כאן דיון עם מנכ"ל קק"ל, שהיו אמורים להעביר חלק מהתקציב

חיים אמסלם:  משום מה, זה בסוף לא יושם

חיים אמסלם:  היתה החלטת ממשלה, כמו שנאמר, בפברואר 2022, ושם נקבע שיוקצה 65 מיליון לחמש שנים

מיקי לוי: אני מתנצל שאני מפריע, יש לי פשוט מחסור בנתונים

מיקי לוי:  האם היערות עליהם אנחנו מדברים הם יערות קק"ל ושטח קק"ל?     

חיים אמסלם: חלקם קק"ל, חלקם רט"ג, וחלקם שייכים לרשויות

מיקי לוי: מה באחוזים קק"ל? אני לא סתם שואל

חיים אמסלם: הרוב זה קק"ל

חיים אמסלם:  קק"ל עשתה בחלק מהמקומות את העבודה בעצמה, בתקציבים שלה, ויצרה אזורי חיץ

חיים אמסלם:  בהתאם להחלטת ממשלה הקצו 65 מיליון שקל, ופרסו אותם לחמש שנים

חיים אמסלם:  זאת אומרת, 13 מיליון כל שנה

חיים אמסלם:  ככבאות נדרשנו לבוא ולקחת את 90 היישובים בסיכון

חיים אמסלם:  אנחנו מיפינו את כל היישובים שבסיכון

חיים אמסלם:  90 מתוכם היו בסיכון גבוה

חיים אמסלם:  אמרו: תדרגו אותם ברמת החומרה מהגבוה לנמוך

חיים אמסלם:  קבענו אז שעשרת היישובים הראשונים האלה יהיו במסגרת ה-13 מיליון שיוקצו לשנה הנוכחית

חיים אמסלם:  הנחינו את המתכננים איך לתכנן את זה

חיים אמסלם:  הגישו תוכניות לשתי שכונות: לסביוני דניה והוד הכרמל, והם אמורים להתחיל בביצוע

חיים אמסלם:  זאת אומרת, אנחנו אישרנו את התוכניות האלה, ויש כאן תכניות נוספות שאמורות להגיע: אשכול, בגין

חיים אמסלם:  זאת אומרת, ככבאות ראינו את אזור חיפה כמקום המסוכן ביותר מבחינת יער וחורש

מיקי לוי: אני מבקש שהעניין הזה יירשם כי אני הולך לשלוח מכתב למנכ"ל עיריית חיפה, לראש עיריית חיפה

מיקי לוי:  הכבאות רואה את השטח, שבאחריות עיריית חיפה, כשטח המסוכן ביותר

חיים אמסלם:  ולכן התקציבים שהוקצו כרגע, הוקצו כרגע לעיריית חיפה

חיים אמסלם:  הפעימה הראשונה הוקצתה לטובת השכונות בעיר חיפה

חיים אמסלם:  הכנו את הצעת התקנות, ומייד לאחר מכן ראינו שלא מצליחים להעביר את זה כתקנות, ואז העברנו לכל ראשי הרשויות

חיים אמסלם:  כי מה שקרה, כל פעם שפורצת שריפה, ונגרמים נזקים, באים התושבים ואומרים: למה לא אמרתם לנו שאם היינו עושים את קווי חיץ אז זה היה מונע את הפגיעה, וכן הלאה

חיים אמסלם:  אז באופן יזום הוצאנו כהנחיות לכל ראשי הרשויות את הדרישות שלנו

חיים אמסלם:  וגם השנה הזו

חיים אמסלם:  יש לי כאן את המסמכים לכל ראשי הרשויות: לקק"ל, לרט"ג, לרשות המים, ולכולם, לגבי כל מה שנדרש כדי להגן

חיים אמסלם:  חוץ מזה, קציני היערות והחורש במחוזות אצלנו עושים ביקורות בכל היישובים האלה

חיים אמסלם:  עובדים איתם לגבי הכנת תוכנית, לגבי החשיבות של ביצוע קווי חיץ, קווי מים, כדי שנוכל לתת מענה

חיים אמסלם:  קידמנו גם את כללי המים שקובעים שבכל יישוב סמוך יער נדרש לבצע או אתרי מילוי כבאיות, שזהו מקום שבו כבאיות יכולות למלא את המים ומייד להגיע לאזור השריפה ולטפל בזה, או לייצר פריסה של ברזי כיבוי סביב היישוב, ושוב, כדי לתת את המענה

חיים אמסלם:  גם זה לא בוצע למרות שכללי המים הם במעמד של דין, וכבר ניתנו שם חמש שנים, וזה היה צריך להיות מיושם

חיים אמסלם:  בכל אופן, אנחנו כרגע בעבודה מול חיפה באופן צמוד כדי לראות איך ליישם את התקציב שיש השנה והפעימה הבאה

מיקי לוי: 13 מיליון שקל

מיקי לוי:  זה כלום

חיים אמסלם: 13 מיליון, כן

חיים אמסלם:  26 מיליון ב-2024

חיים אמסלם:  כרגע מציגים לנו את התכניות

מיקי לוי: תוך כמה שנים תיגמר התוכנית של ה-13 מיליון?     

חיים אמסלם: חמש שנים – 65 מיליון

חיים אמסלם:  אני יודע שהאוצר היקצה 65 מיליון לחמש שנים, וזה 13 מיליון פר שנה

מיקי לוי: לטעמי, צריך 26 מיליון כדי לצמצם את הטווח

מיקי לוי:  אתה מתמודד אחר כך עם כל טיל שנופל על היער הזה

חיים אמסלם: נכון

מיקי לוי:  זה לא רק ה - - -, וזה לא רק אזרחים שהם לא מספיק אחראיים

מיקי לוי:  במצב, שבו אנחנו נמצאים היום, זה כל טיל

חיים אמסלם: זה המצב

חיים אמסלם:  כמובן שאנחנו רואים חשיבות רבה בקידום כל נושא הגנה על היישוב, ולראות איך היער לא מסכן את היישוב

מיקי לוי: עוד מישהו מאנשיך? רח"ל, בבקשה

אבינועם ברוכים: שלום רב

אבינועם ברוכים:  אבינועם ברוכים, ראש חטיבה לתשתיות לאומיות ולמלאים אסטרטגיים ברח"ל

אבינועם ברוכים:  אנחנו כבר בשנת 2019, כשקיבלנו את דוח מבקר המדינה, הבנו שמה שמעכב את הביצוע והמימוש של הדבר הזה, זה שלאף אחד לא היו עלויות משוערות בכלל - לא לכב"ה, לא לרשויות המקומיות, לא לאוצר, לא לשלטון המקומי - כמה עולה בכלל להקים קווי חיץ

אבינועם ברוכים:  שכרנו את חברת הייעוץ מטריקס, ועשינו מחקר מעמיק על כל היישובים

אבינועם ברוכים:  קיבלנו מכב"ה רשימה של יישובים בסיכון, ועשינו ניתוח מעמיק של כל האזורים האלה

אבינועם ברוכים:  זה ניתוח קצת מורכב כי יש יישובים שהם סלעיים, ויש יישובים שהם עם חורש, ויש יישובים שהם עם יער צמוד אליהם, ואזורים בסיכון

אבינועם ברוכים:  לקחנו את כל ה-583 אזורים שקיבלנו מכב"ה, וביחד עם צוות שהובלנו עם מומחים ממטריקס ויועצים מקק"ל ורט"ג, עשינו ניתוח של כל הנתונים האלה, והגשנו רשימה מסודרת לצוות שהוקם במל"ל, בראשותו של המל"ל, שהוביל את הצוות הבין-משרדי הזה ביחד עם המשרד לביטחון לאומי, מה שהיה אז המשרד לבט"פ, ומשרד הפנים

אבינועם ברוכים:  הגשנו את העבודה שלנו של כל העלויות כבר ב-2020

אבינועם ברוכים:  זה הבסיס להחלטת הממשלה, אדוני היושב-ראש

אבינועם ברוכים:  זאת אומרת, העבודה הזאת שעשינו היוותה את הבסיס להחלטת הממשלה לתקצוב שניתן

אבינועם ברוכים:  192 מיליון שקל להקמה של 494 אזורי חיץ

אבינועם ברוכים:  לגבי כל היישובים בסיכון שכב"ה נתנו לנו - לא בכולם המענה הוא אזור חיץ, אדוני היושב-ראש

אבינועם ברוכים:  יש חלק שבכלל הסכנה היא שריפה, אבל הפיתרון הוא לא אזור חיץ אלא בסך הכול לטפל ולהשטיח עשבייה קטנה, או משהו כזה

אבינועם ברוכים:  אבל יש אזורים שהם אזורי חיץ

אבינועם ברוכים:  הערכנו את עלות האחזקה לשנה ב-80 מיליון שקל

אבינועם ברוכים:  האנשים המומחים של כב"ה אמרו לנו שאחרי שחושפים שטח פעם ראשונה ביער כהקמה של אזור חיץ, אתה חושף שם את השטח לאור השמש ולגשם, ופתאום יכול להיות שאחרי זה תהיה שם צמחיה מוגברת, והאזור יכול להיות מסוכן, וחובה, חובה, חובה, לטפל בנושא האחזקה

אבינועם ברוכים:  פה הגענו למבוי סתום

אבינועם ברוכים:  השלטון המקומי לא הסכים למממן את האחזקה, - - - במשרד הפנים, וזה לא התקדם

אבינועם ברוכים:  עד כמה שידוע לי, אולי אחרים יתקנו אותי, נושא האחזקה לא התקדם

אבינועם ברוכים:  האוצר בטח יענו לך על השאלה הזו

אבינועם ברוכים:  אבל, באמת, אחרי שהעברנו את הדבר הזה, והועברה החלטת ממשלה, והתקבל תקציב ראשוני, כב"ה הם אלה שהחליטו לתעדף קודם כול את עיריית חיפה ולתת מענה לפי סדר עדיפות שלהם

אבינועם ברוכים:  עד כאן

מיקי לוי: תודה רבה לך

מיקי לוי:  באמת הוספת לנו

מיקי לוי:  אני מאוד מאוד מודה לך

מיקי לוי:       המשרד לביטחון לאומי

כפיר יהודה: בוקר טוב לכולם

כפיר יהודה:  שמי כפיר יהודה מהמשרד לביטחון לאומי - אשכול אסטרטגיה, אגף מדיניות

כפיר יהודה:  ברשותך, אדוני היושב ראש, אני מבקש לחזק את משפחות הנרצחים והחטופים, שנציגיהם הופיעו בתחילת הדיון

כפיר יהודה:  הלב של כולנו איתם

כפיר יהודה:   
 	על אגף המדיניות הוטלה המשימה לבצע את החלטת הממשלה כלשונה, ולאגד את כלל השותפים

כפיר יהודה:  אני מבקש לציין כאן כי האגף בעל ניסיון רב בניהול פרויקטים מסוג זה, הכוללים שותפים רבים ועתירי תקציב

כפיר יהודה:  על פי סעיף 4 להחלטת הממשלה בוצע פיילוט בחיפה במטרה ללמוד ולגבש את הדרך האופרטיבית והאפקטיבית ביותר כדי לבצע את האמור בהחלטת הממשלה

כפיר יהודה:  כעבור שנה, בחודש ספטמבר האחרון 2023, התכנסה ועדת ההיגוי הבין-משרדית, בראשות מנכ"ל המשרד לביטחון לאומי דאז, עו"ד שלמה בן אליהו

כפיר יהודה:  הוועדה דנה בתובנות הפיילוט ואישרה את המסקנות שעלו ממנה

כפיר יהודה:  כמו כן, אושרה רשימה של 20 יישובים בהתאם להמלצות כב"ה, אשר גיבשה רשימה תבחינים כדי לקבוע את מדרג הסיכון של כל יישוב

כפיר יהודה:  היישובים הראשונים שאנו עומדים לתקצב הם דולב באיו"ש, שריגים-ליאון וכסלון במטה יהודה, נשר וקריית טבעון

כפיר יהודה:  אציין כי בכל אתר גיבשנו את כלל הגורמים השותפים, כולל בעלי האדמות, נציגי היישוב, כיבוי אש כמובן, ומשרדי הממשלה המתקצבים

כפיר יהודה:       בהקשר לנושא התקציבי - ועדת ההיגוי דנה עם המשרדים השותפים המופיעים בהחלטת הממשלה בהקשר של - - -      

מיקי לוי: האם, למיטב ידיעתך, העבודות התחילו?     

כפיר יהודה: העבודות לא יתחילו עד שאנחנו נחתום על הסכמים עם היישובים

כפיר יהודה:  בהסכמים האלה אנחנו נוודא שהשטחים שהומלצו על ידי כב"ה, הם השטחים שיטופלו, וכן נקבע את מנגנון התקצוב לאותם יישובים

מיקי לוי: מתי היתה הישיבה שקבעה את זה?     

כפיר יהודה: ב-20 בספטמבר 2023

כפיר יהודה:  חיכינו ששנת הפיילוט תסתיים

כפיר יהודה:  אישרנו את המסקנות

מיקי לוי: מתי, לדעתך, זה יסתיים? כי אנחנו דנים בדיני נפשות

כפיר יהודה:  אני כבר מגיע לזה

כפיר יהודה:  בקשר לנושא התקציבי - אמרתי

כפיר יהודה:  ועדת ההיגוי דנה עם המשרדים השותפים בהקשר של העברת התקציב, כפי שמופיע בהחלטת הממשלה

כפיר יהודה:  בגלל שאנחנו בסגירת שנה כרגע, אנחנו צריכים לבצע מנגנון הגנה כלשהו לתקציב 2023, שלא בוצע בעצם על הנייר

כפיר יהודה:  אנחנו קבענו גם מנגנון "להציל" את אותו תקציב

כפיר יהודה:  כמו כן, ראוי לציין שבהחלטת הממשלה הוטל על משרד האוצר לגבש הצעה להרחבת המענה

כפיר יהודה:  אנחנו מודעים לכך שהתקציב של 65 מיליון ש"ח, הוא באמת תקציב מאוד מוגבל

כפיר יהודה:  ולכן, בעזרת כב"ה, אנחנו מאוד מאוד מאוד ממוקדים בשטחים שבהם אנחנו מעוניינים לטפל

כפיר יהודה:  בכל אופן, מה שלא ציינתי, או שאני רוצה להדגיש, הוא שבכל הרשויות, שכרגע ציינתי, גיבשנו את כלל הגורמים השותפים

כפיר יהודה:  כלומר, אנחנו נמצאים על קו הזינוק

כפיר יהודה:   השלב הבא שלנו זה בעצם חתימת ההסדר

מיקי לוי: אני רושם את מה שאמרת: אנחנו נמצאים על קו הזינוק, כי אני הולך לפגוש אותך עוד 3 חודשים

מיקי לוי:  במקום בו חונכתי כתוב: ת"ת – תיק תזכורת

מיקי לוי:  נורא קל לשים את הדוח של מבקר המדינה על המדף

מיקי לוי:  עשיתי דיון, קדימה, והזרם ממשיך לזרום

מיקי לוי:  קחו את זה בחשבון שזה לא יקרה

כפיר יהודה: כאיש משטרה בכיר לשעבר, אני רוצה לציין שראש האגף שלי, תת ניצב במשטרה פעילה, ולכן כל נושא הת"ת הזה הוא חלק מהמורשת שלי

מיקי לוי: מסור לו את גם את הת"ת שלי, בסדר?     

כפיר יהודה: אני חוזר ומדגיש, ועומד מאחורי מה שאני אומר, בכל היישובים שאני ציינתי, אנחנו עם כלל השותפים, עומדים על קו הזינוק

כפיר יהודה:  מה שנותר לנו לעשות זה לנסח את ההסכמים ולחתום עליהם

כפיר יהודה:  רק כאשר ייחתמו ההסכמים, אנחנו נצא לביצוע

מיקי לוי: כב"ה, אתם דירגתם את סדר העדיפויות

מיקי לוי:  אני לא יכול לעקוב

מיקי לוי:   האם זהו סדר העדיפויות?      

חיים אמסלם: כן, כן, זה סדר העדיפויות

חיים אמסלם:  אנחנו העברנו את זה למשרד לביטחון לאומי, וזה סדר העדיפויות

חיים אמסלם:  אנחנו קבענו את סדר העדיפויות, ועל סמך זה הנושא מיושם עכשיו

חיים אמסלם:  זאת אומרת, מגישים תכניות

מיקי לוי: האם זה ייתן את הפתרון החלקי של ה-30% לעיר חיפה לא לסכן חיי אדם ושכונות? אני באמת, בכוונה

מיקי לוי:  אני מבין שסלילת כבישים כדרך חדשה לאותו כפר או שכונה ולא כביש אחד, לא עולה מחר בבוקר

מיקי לוי:  הוא פתרון ארוך טווח

מיקי לוי:  אבל החיץ חייב להיות במיידי

מיקי לוי:  זה חיי אדם

חיים אמסלם: קודם כול, קבענו את השכונות בחיפה

חיים אמסלם:  ראינו שהשכונות בחיפה הן בסיכון גבוה ביותר

חיים אמסלם:  כמו שהוצג כאן, אותם שכונות ויישובים עלו קודם כול, והפעימה הראשונה אמורה להתבצע

חיים אמסלם:  אמרתי שהוגשו תוכניות

חיים אמסלם:  התוכניות אושרו בחלקן

חיים אמסלם:  בחלק מהיישובים כבר אושרו תוכניות, ותוכניות חדשות מוגשות כרגע

חיים אמסלם:  הן הוגשו אפילו השבוע

חיים אמסלם:  אנחנו נאשר אותן

חיים אמסלם:  נעשה תיקונים ככל שיידרש וכן הלאה, ונתאים אותן

חיים אמסלם:  ואז זה צריך ללכת לשלב המכרז של הביצוע

חיים אמסלם:  אני מאוד מקווה שזה כבר - - -     

מיקי לוי: אני אשמח מאוד שיגידו לי: אנחנו לפני מכרז

חיים אמסלם: אפשר להגיש לך את המסמך של הדירוג של כל היישובים שהם בסיכון גבוה

מיקי לוי: אני יכול להשאיר זאת ברשותי? יופי, תודה רבה

מיקי לוי:  אני אומר לכם, זה מבהיל

מיקי לוי:       אדוני, בבקשה

כפיר יהודה: אני רק רוצה להניח את דעתך

כפיר יהודה:  הרשימה שאתה רואה זה רשימה שהיא בזכות כב"ה, הגורם המקצועי, כמו שציינת של הוועדה, ובוודאי של המשרד לביטחון לאומי

כפיר יהודה:  אנשי כב"ה מודעים שם, לפי דעתי, ואני לא רוצה להגזים, לכל גרגיר בשטח הזה

כפיר יהודה:  הם מכירים את הכול ככף יד

כפיר יהודה:  כלומר אתה רואה רשימת אקסל, הם רואים כבר את הוויז'ין ואת החזון בעיניהם

כפיר יהודה:  כלומר, זה לא שאנחנו לוטים באפילה, אנחנו מאוד מאוד ממוקדים במטרה

כפיר יהודה:  ושוב, בזכות כב"ה

כפיר יהודה:      ברשותך, אני רוצה להמשיך ולהדגיש את מה שנאמר כאן על ידי עיריית חיפה

כפיר יהודה:  חשוב וקריטי לציין כי התקציב נוגע להקמת קווי חיץ

כפיר יהודה:  בנוגע להחזקת קווי חיץ או לתחזוקת קווי חיץ, אנחנו, יחד עם המטה לביטחון לאומי, מגבשים מענה לנושא

כפיר יהודה:  כלומר, כפי שצוין כאן, התקציב

כפיר יהודה:  או הקצאת תקציב לאחזקת קווי חיץ לא פחות חשוב מהקצאת התקציב להקמת קווי החיץ

כפיר יהודה:       המכשול שבו אנחנו עומדים כיום

כפיר יהודה:  כיום, חודש לאחר אירועי השביעי באוקטובר, אנחנו בהידברות עם המקורות התקציביים השותפים, קרי, משרדי הממשלה שמופיעים בהחלטת הממשלה, זאת על רקע הודעת משרד האוצר בנושא הסבת תקציבי הממשלה לטובת מאמצי המלחמה

כפיר יהודה:  כלומר, אנחנו צריכים לוודא שהתקציבים שיועדו לנושא הזה של קווי חיץ, לא הוקצו או הוסבו לצורכי המלחמה

כפיר יהודה:  עד כאן

כפיר יהודה:  תודה

מיקי לוי: נראה לי שפה מדובר בחיים ופה מדובר בחיים

מיקי לוי:  אם היית אומר לי עכשיו תקציב טיפות חלב, אז הייתי אומר: זה חשוב, אבל יש דברים יותר חשובים

מיקי לוי:  המשרד חייב להילחם על זה

כפיר יהודה: אנחנו מודעים לנושא הזה, במיוחד שאנחנו - - -     

מיקי לוי:  אם הייתם כבר גומרים, אז הייתי אומר לכם: צאו למכרז, ואז יש הרשאה להתחייב

מיקי לוי:  ואז אף אחד באוצר לא יכול לקחת את הכסף חזרה

מיקי לוי:  אבל נשאר חודש וחצי

מיקי לוי:  סיום שנה

כפיר יהודה: אם יורשה לי לחזק את דבריך

כפיר יהודה:  השריפות הללו נגרמות לא רק בעקבות טילים או אירועי מזג אוויר קיצון, אלא בעקבות הצתות, שחלקן על רקע לאומני

מיקי לוי: על אחת כמה וכמה

מיקי לוי:      משרד הפנים, בבקשה

מיקי לוי:  את האוצר נשמע בסוף כי אנחנו רוצים לשמוע כסף

וחיד חשאן: וחיד חשאן, מנהל תחום חירום וביטחון במינהל החירום במשרד הפנים

וחיד חשאן:  כבוד היושב-ראש, אנחנו, במשרד הפנים, היינו חברים בוועדה בראשות המ"לל ורח"ל בנושא קווי חיץ

וחיד חשאן:  אנחנו מברכים על קידום נושא זה

וחיד חשאן:  הנושא הזה היה תקוע הרבה זמן בשל בעיה תקציבית

וחיד חשאן:  גם עכשיו התקציב שהוקצה לפרויקט הזה הוא יחסית קטן

וחיד חשאן:  נושא האחזקה גם חשוב מאוד, וגם נושא מקור התקציב של האחזקה

וחיד חשאן:  מעבר לזה אין לי מה להוסיף על מה שנאמר פה

מיקי לוי: השאלה היא אל מול השלטון המקומי

מיקי לוי:  ואני מאמץ את השלטון המקומי אל ליבי, אני מעריך אותם הערכה, ואפילו הערכת יתר

מיקי לוי:  הם באמת עושים עבודת קודש

מיקי לוי:  אבל כאן נראה לי שמישהו שם ברח קצת מאחריות בנושא תקציבי

מיקי לוי:  אם זה שטח שלו, הוא יצטרך לתחזק אותו

מיקי לוי:  אני שואל את משרד הפנים: מה היכולת שלכם לבוא ולהגיד? הרי אתם מעבירים להם תקציבים כאלה ואחרים, השלמות ארנונה, וכל מיני סיפורים

מיקי לוי:  אם אני מחלק את זה בין כולם, זה לא הרבה כסף בכל אזור ואזור

מיקי לוי:  לגבי האחזקה - תצטרכו לשבת מול האוצר, מול המשרד לביטחון פנים, מול הרשויות המקומיות, ושכל אחד יגיד איזה חלק הוא נותן

מיקי לוי:  כי מה שנאמר פה מאנשי המקצוע זה שאם אני לא מבצע אחזקה, כאילו לא עשיתי שום הפרדה

מיקי לוי:  זה מקור לדאגה

מיקי לוי:  זה מסכן חיים

וחיד חשאן: אתה צודק שזה מסכן חיים, ואין פרויקט חשוב יותר מזה

וחיד חשאן:  אבל כבוד היושב-ראש, הנושאים האלה עלו בעבר, עוד לפני נושא קווי החיץ

וחיד חשאן:  הנושא התקציבי עלה בעבר, ובאמת היתה בעיה תקציבית מול הרשויות המקומיות

וחיד חשאן:  כולנו יודעים מהו מצב הרשויות המקומיות

וחיד חשאן:  בגלל זה התגלגלנו לנושא קווי החיץ, ומעבר לזה

וחיד חשאן:  זה מה שיש לי להגיד כרגע בנושא התקציבי

מיקי לוי: אתם אומרים לי שעדיין אין פתרון לנושא האחזקה

מיקי לוי:  בסדר, הבנתי

מיקי לוי:  מתי מתחילים עם אזורי החיץ?     

כפיר יהודה: פתרון יש, תקציב אין

מיקי לוי: כן, ברור לי לחלוטין שיש פתרון

מיקי לוי:  אני מניח שנבצע את החיץ, או שתגידו לי שבכל המכרזים שיצאו לגבי הקיץ הוכרזו הזוכים, אני אקיים פה דיון מול האוצר ועם משרד הפנים, ועם השלטון המקומי, לגבי אחזקה

מיקי לוי:  אם הם לא מסוגלים לדבר בינם לבין עצמם, יכול להיות שאני צריך להביא אותם לכאן כדי לעשות גישור

מיקי לוי:  זה צריך להיות כמובן עם אנשי המקצוע כי אנשי המקצוע דרושים לי כמייעצים לוועדה עצמה

מיקי לוי:  אני מחלק את עבודת הוועדה לשניים: להוציא לפועל את התוכנית

מיקי לוי:  אני מבקש מהמשרד לביטחון לאומי, מכב"ה

מיקי לוי:  ברגע המכרזים יצאו והוכרזו הזוכים, תגידו, ואני אקיים פה דיון לגבי האחזקה

מיקי לוי:  כי ברור לי לחלוטין שאם לא תהיה אחזקה, כאילו לא עשינו דבר

מיקי לוי:  תודה רבה

מיקי לוי:      משרד האוצר, תן לנו תקווה

מיקי לוי:  נקווה שבפיך בשורות

אביה פרון: שלום לוועדה

אביה פרון:  כמו שנאמר, היתה החלטת ממשלה בעקבות צוות מקצועי שישב, בראשות המל"ל

אביה פרון:  שישב ותכנן איך לעשות את אזורי החיץ

אביה פרון:  ההמלצות שלו גובשו, והן אלה שהיו בהחלטת ממשלה

אביה פרון:  חלק מההמלצות היו שהסיפור של התחזוקה הוא על הרשות המקומית, ואחזור לזה בסוף

אביה פרון:  ונאמר שיש תקציב של כ-13 מיליון שקל בשנה

אביה פרון:  אלו המקורות שהממשלה באה ואמרה: הינה, יש לנו מקורות לטובת הנושא הזה

אביה פרון:  היה צפי לקבל עוד מקורות מהסכם של קק"ל שנדחה, ולכן הוא עוד לא קרה

אביה פרון:  אבל זה גם הצפי שיהיה

אביה פרון:       חשוב לציין, כמו שנאמר פה, שגם הכסף הנוכחי, ה-13 מיליון, עוד לא מוצה

אביה פרון:  זאת אומרת, זה לא שכרגע זה גם חלק מהבעיה פה, אלא גם הכסף הנוכחי לא מוצה

אביה פרון:  ביומיים האחרונים התחלתי לקבל פניות בנושא הזה

אביה פרון:  קיבלתי עכשיו גם פנייה איך אפשר לוודא שמתקדמים גם כשהכסף לא יוצא השנה, ואיך אפשר לעשות

אביה פרון:  מכיוון שהנושא הוא חשוב, אנחנו פה עם המשרדים, מל"ל, כב"ה, המשרד לביטחון לאומי, - - - הפנים וכו', ועם כל מי שנמצא בתוך האירוע הזה, כדי לתת את המענה כמה שניתן, ומה שאפשר

אביה פרון:  שוב, לגבי נושא התחזוקה – זו היתה החלטה שדובר עליה

אביה פרון:  האמת, ישבנו גם לפני החלטת הממשלה, ואני מתעסק בנושא הזה עוד לפני החלטת הממשלה

אביה פרון:  לדעתי, בפברואר 2022 או משהו באזור הזה

אביה פרון:  ההחלטה היתה שהתחזוקה היא על רשות המקומית, כשבכל דיון, גם אחרי ההחלטה, גם ביישום וגם בזה, נאמר גם על ידינו פעם אחר פעם שכאשר יש מקרים פרטניים וכאשר נצטרך למצוא פתרון לכל מיני מקומות, אז אנחנו נשב ונפתור אותם כדי לא לייצר מצב בעייתי שלרשויות חלשות תהיה בעיה לתחזק את הדבר הזה

אביה פרון:  אבל ברמה הרוחבית, מה שהוחלט על ידי הצוות זה שזה על חשבון הרשויות

אביה פרון:  אני לא קיבלתי עד היום משהו ספציפי לגבי רשויות שצריכות גם עזרה במימון התחזוקה

אביה פרון:  שוב, אנחנו גם לא בשלב הזה

אביה פרון:  אבל אנחנו אמרנו מראש שכשהדבר הזה יגיע, אנחנו כמובן פה, ואנחנו נחשוב על פתרונות

מיקי לוי: רשמנו שכנושא התחזוקה יגיע, האוצר ייתן פתרונות

מיקי לוי:  הוועדה רשמה זאת לפניה

אביה פרון: אני אדייק

אביה פרון:  כולנו נשב יחד על פתרונות כדי שלא - - -     

מיקי לוי: אתה מוקלט

מיקי לוי:  אמרת שיהיה פתרון לנושא התחזוקה

מיקי לוי:  אני מבין ברחל ביתך קטנה

אביה פרון: יהיה פתרון על ידי כלל המעורבים, כולל משרד האוצר

מיקי לוי: יש לי בקשה אליך

מיקי לוי:  קודם כול, זה לא הרבה כסף

מיקי לוי:  13 מיליון שקל לשנה זה כלום ושום דבר

מיקי לוי:  כדי שהכסף לא ילך לאיבוד, ואנחנו נמצאים במחצית ה-11, ובמחצית החודש ה-12, והכסף חוזר אליכם, והייתי שנים רבות חבר בוועדת כספים, למצוא, בבקשה, פתרון איך הכסף לא יחזור לאוצר כדי שבשנה הבאה נכפיל ל-26 מיליון, ולא נוסיף עוד שנה להיערכות

אביה פרון: זה בדיוק מה שאמרתי

אביה פרון:  אמרתי שהגיעה אליי פנייה היום, אתמול, בסוף השבוע שעבר, שלא הגיעו למימוש

אביה פרון:  חשוב להגיד שבהחלטת הממשלה הכסף לא מגיע מהאוצר עצמו אלא מכל מיני משרדים

אביה פרון:  היה פה איגום משאבים

אביה פרון:  הכסף מהאוצר הוא מהאוצר, אבל גם כספים אחרים

אביה פרון:  המשרד לבל"מ בא וביקש שנעזור בהקשר הזה

אביה פרון:  אני אמרתי למשרד שככל משרד בא ואומר שהוא יודע בגזרתו שהכסף לא ילך לאיבוד, אין לי שום בעיה לייצר את המנגנון כדי להתחייב, ושהוא יעביר את הכסף בשנה הבאה

אביה פרון:  אבל בשנה הבאה הוא כאילו כמזומן יעביר באמת כפול, כמו שנאמר

אביה פרון:  צריך לראות שכל מי שמעורב בסיפור הזה באמת יודע להעמיד את הדבר הזה, ואז נוכל לעשות את זה

אביה פרון:  אבל ברמת העיקרון, אם צריך לתת הרשאה כדי שהמשרד להגנת הסביבה, למשל, יעביר לשנה הבאה את הכסף שהיו אמורים להביא השנה, כי לא הספיקו, אז אנחנו פה

אביה פרון:  זה גם מה שאמרתי למשרד

מיקי לוי: יש לי הרבה הצעות

מיקי לוי:  אני הרי יודע שהכנסת מעבירה לאוצר, למשל

מיקי לוי:  חייבים לכנסת 200 מיליון שקל, ואז מחזירים כשהכנסת צריכה

מיקי לוי:  אין בעיה

מיקי לוי:  תעביר לכנסת 13 מיליון שקל

מיקי לוי:  אנחנו נשמור על הכסף ונחזיר אותו בשנה הבאה, או הרשאה להתחייב

מיקי לוי:  אני מכיר את התרגילים

מיקי לוי:  שמעתי את מה שאמרת לי

מיקי לוי:  אין לי בעיה שכל משרד יעשה את זה ואנחנו נאגם

מיקי לוי:  לא מעניין אותי

מיקי לוי:  אתה צריך לאגם 13 מיליון שקל כדי שהמשרד לביטחון לאומי יבוא ויגיד בשנה הבאה: לפחות יש לי 26 מיליון שקל שאיתם אני יכול ללכת בשנת 2024

מיקי לוי:  הכסף הוא כסף קטן

מיקי לוי:  אחרת אנחנו נאריך את זה כאילו בעוד שנה, וזאת בשעה שאנחנו דנים בחיי אדם

מיקי לוי:  לכן, אני מבקש ממך שבשנה הבאה יהיו 26 מיליון שקל

מיקי לוי:  לא 13 מיליון חד-שנתי, אלא בשנה הראשונה תעבירו את הכסף של 2023 תעבירו ל-2024 כדי שהמשרד לביטחון לאומי יוכל להוציא יחד כב"ה מכרזים ב-26 מיליון שקל

מיקי לוי:  קצת להאיץ לפחות ל-2024, כי אנחנו דנים בדיני נפשות

מיקי לוי:  אם יקרה משהו ותהיה שריפה, אז להפעלה לכיבוי השריפה יש עלויות נוראיות

מיקי לוי:  יש נזקים לרכוש בעקבות השריפה

מיקי לוי:  אני כבר לא רוצה לדבר על נזקים לנפש

מיקי לוי:  אני בכוונה אומר  את זה,  כדי שזה ייכנס לפרוטוקול הוועדה לביקורת המדינה

מיקי לוי:  כי כולנו אחראים על העניין הזה

מיקי לוי:  זהו, רק תדאג ל-13 לשנה הבאה

אביה פרון: שוב, אנחנו בשיתוף פעולה מלא עם המשרד לביטחון לאומי

אביה פרון:  כמו שאמרתי, באמת ממש בימים אלה אנחנו דנים באירוע הזה, ולכן אנחנו מנסים למצוא את הפתרון הטוב ביותר

אביה פרון:  אני יכול להגיד שמשרד האוצר הוא מאוד בעד הפרויקט הזה

אביה פרון:  הייתי שמח שזה היה גם נכנס לסדרי עדיפויות בתוך המשרד לביטחון לאומי כדי שהדבר הזה אפילו יתקדם עוד יותר, וכדי שאפשר יהיה לתת לזה אפילו עוד דחיפה

אביה פרון:  אנחנו באמת נראה מה אפשר לעשות כדי לקדם את הדבר הזה

מיקי לוי: במרץ בשנה הבאה יתקיים פה דיון

מיקי לוי:  נתתי עוד חודש

מיקי לוי:  אני לא מתכוון להשאיר את זה בצד

מיקי לוי:  מדובר בחיי אדם

מיקי לוי:  ראשית, אני רוצה לשמוע שהכסף נשמר, ושה-13 מיליון לא הלכו לאיבוד

מיקי לוי:  שנית, אני רוצה לראות התקדמות, וגם מהמשרד לביטחון פנים

מיקי לוי:  אתם תבואו ותגידו: אנחנו כבר בתוך מכרז, אנחנו כבר אחרי מכרז, אנחנו לפני מכרז

מיקי לוי:  אני לא יורד מהנושא

מיקי לוי:  מדובר בחיי אדם, ברכוש

מיקי לוי:  מדובר בכסף ענק רק לצורך הכיבוי, אם חס וחלילה קורה משהו

מיקי לוי:  כולנו אחראים פה

מיקי לוי:  הוועדה לביקורת המדינה לא תרד מהנושא הזה כי מדובר בחיי אדם, ולאחר מכן ברכוש, ועלולים להיות נזקים

מיקי לוי:  אני לא יודע כמה אתה מודע לנזקים

מיקי לוי:  האם אתם יודעים מה הנזק שנגרם בשריפה האחרונה ביוון? מיליארדי יורו

מיקי לוי:  סדר גודל של 15 מיליארד יורו

עודד ברוק: חוץ מביוון, היו לך שריפות ענקיות שם

עודד ברוק:  היא דומה לנו מאוד

מיקי לוי: נכון, התרכזתי ביוון כי ביקרתי שם

מיקי לוי:  הנזקים הם פשוט אדירים

מיקי לוי:  אנחנו נקיים דיון מעקב

מיקי לוי:  כל אחד קיבל שיעורי בית

מיקי לוי:  אדוני המשרד לביטחון לאומי, מדאיג אותי במיוחד נושא חיפה, וזאת לאור השריפה האחרונה והטראומה האחרונה ביערות הכרמל

מיקי לוי:  נקבע פה סדר עדיפויות על ידי כב"ה

מיקי לוי:  קטונתי בכלל מלדון בזה

מיקי לוי:  אני פשוט מקבל את זה כפי שזה

מיקי לוי:       ראש מועצת משגב, בבקשה

דני עברי: אני עוסק בהכנת תכניות הגנה ליישובים שלי  בערך 12 שנה

דני עברי:  ביישובים שלי יש בין 50 ל-150 שריפות כל שנה

דני עברי:  כל שנה מפנים יישוב

דני עברי:  העניין הולך ומחמיר

דני עברי:  לא ניכנס לכל עניין שריפות של פסולת

דני עברי:  יש לי תוכניות הגנה

דני עברי:  ביקשתי תקצוב, לא קיבלתי

דני עברי:  הסיפורים של קק"ל ושל רט"ג נגמרים בתחום של השמורה או בתחום של היער המוכרז, ואני נשאר עם בערך 25 יישובים בסיכון גבוה

דני עברי:  עשיתי תוכנית הגנה לגבי רובם

דני עברי:  עשיתי את מאות אלפי שקלים שעולה להכין את התוכנית

דני עברי:  עשיתי גם תוכנית להגברת כמות המים כי אני יכול לעשות את זה דרך חוקי העזר שלי

דני עברי:  אבל אני מחכה כבר 10 שנים לקבל ממדינת ישראל את ה-3 מיליון שקל שאני צריך בשביל לעשות את קווי החיץ ואת הדרכים מסביב ליישובים כפול 25, וכל עוד שאני לא מקבל אותם, אני לא - - -      

מיקי לוי: זה שטח קק"ל ויערות קק"ל?     

דני עברי: בגדול לא

דני עברי:  אלו שטחים שהם על גבול היישוב, בתוך היישוב, גובלים ביישוב, כשחלקם בניהול קק"ל, חלקם בניהול רט"ג, וחלקם לא בניהול רט"ג ולא בניהול קק"ל

דני עברי:  הכול מעורבב

דני עברי:  אף אחד לא מסתכל על 70 מטר מהבית ועושה את הקו חיץ מסביב ל-25 יישובים שלי שהם בסיכון ומסביב ל-15 דרכי גישה ליישובים, ואני לא מדבר על דרכי מילוט ואני לא מדבר על הכנת הדרכים

דני עברי:  חסרים לי 100 מיליון שקל בשביל לבצע את מה שהחליטה במדינת ישראל שאני צריך לבצע, והיישובים מחכים כמו ברווזים שתהיה שריפה

דני עברי:  אני לא יודע אם זה יבוא מטילים, מהצתות או משריפת פסולת

דני עברי:  אבל כל שנה יש לי כמה עשרות, כל שנה אני מפנה יישוב, ואין לי תקצוב בשביל לבצע את קווי חיץ

דני עברי:  רציתי להגיד זאת, בשביל זה באתי לישיבה

דני עברי:  יש לי תוכנית מוכנה, ואני יודע מה צריך לעשות

דני עברי:  רק חסר כסף

מיקי לוי: האם אתם זוכרים בכמה כסף משגב מתוקצב, או מה סדר העדיפויות, או מה צריך לעשות לפי בדיקתכם?      

דני עברי: אני לא מצליח לקבל את סדרי העדיפויות

דני עברי:  כל היישובים שלי בסיכון

מיקי לוי: הינה, הוועדה תיתן לך 

מיקי לוי: קיבלנו אותה עכשיו

מיקי לוי:  משגב בתוכנית העבודה שלכם?     

>> חיים תמם: עד כמה שאני זוכר, לא

>> חיים תמם:  הוא לא בעדיפות הראשונה

>> חיים תמם:  אני צריך להסתכל ברשימה

>> חיים תמם:  בעשרה ראשונים

מיקי לוי: אדוני יושב-ראש המועצה, שמעת? אתה לא בעדיפות הראשונה

מיקי לוי:  האם מישהו יכול לשבת איתו לישיבה?     

חיים אמסלם: נניח, מספר 10 זה מטה אשר, מטה יהודה, קריית טבעון, נשר, חיפה

מיקי לוי: האם אדוני יכול ליצור איתו קשר טלפוני ולעשות ישיבה משותפת? אולי יש דברים שפספסנו במשגב עם?      

חיים אמסלם: בשמחה

חיים אמסלם:  כן, נעשה איתו פגישה

חיים אמסלם:  נדבר איתו

מיקי לוי: אנחנו נחבר אותך לכב"ה ולמשרד לביטחון לאומי וננסה להזיז את העניינים אצלך

דני עברי: תודה רבה

מיקי לוי: אני מודאג

מיקי לוי:  אני יוצא מהדיון הזה יותר מודאג ממה שנכנסתי אליו

מיקי לוי:  הסכנה היא סכנה ממשית לחיי אדם ולרכוש

מיקי לוי:  לכן, לאף אחד מאיתנו אין פריווילגיה לא לעשות מעשה, כולל משרד האוצר ומשרד הפנים

מיקי לוי:  זה בנפשנו

מיקי לוי:  לא נוכל אחר כך להגיד בוועדת החקירה: לא ידענו

מיקי לוי:  אני בכוונה עושה את הדיון הזה

מיקי לוי:  כדי שכולנו נדע

מיקי לוי:  והמצב לא טוב, וכנראה שלא למדנו את הלקחים הרצויים מהשריפה הגדולה בכרמל

מיקי לוי:  זוהי שריפה שתיחרט בזיכרוננו כי איבדנו אנשים ורכוש

מיקי לוי:  לגבי הרכוש – בסדר

מיקי לוי:  אבל אנשים

מיקי לוי:  אנחנו לא יכולים להרשות לעצמנו את זה עוד פעם

מיקי לוי:  זה בידינו

מיקי לוי:  ולכן, כל מי שהיה בדיון הזה, יחזור הביתה וימשיך לעשות את שיעורי הבית שלו

מיקי לוי:  בחודש מרץ אנחנו נפגשים

מיקי לוי:       המשרד לביטחון פנים, אתם שחקן מרכזי כי אתם מתכללים

מיקי לוי:  אתם צריכים לדאוג לכסף מול האוצר, אתם צריכים לדאוג לכל בעלי המקצוע ולשלב אותם

מיקי לוי:  למשל, את רח"ל, מועצות מקומיות, שלטון מקומי, הכול מכול וכול

מיקי לוי:  אין לנו היום תשובות לאזרחי מדינת ישראל, אנחנו לא אנשי בשורה

מיקי לוי:  אחרי השריפה, או אחרי שהדוח הזה נוצר, וזאת לפני 5 שנים, היינו צריכים לבוא היום בדיון הזה ולהגיד: מבוצע, done, נגמר

מיקי לוי:  ואנחנו לא עושים את זה

מיקי לוי:  ולכן, כולנו נושאים באחריות

מיקי לוי:  אנחנו במרץ נתראה עוד פעם

מיקי לוי:  תשתדלו לבוא, כולל אוצר, עם תשובות, כי אין לנו תשובות הולמות לאזרחים

מיקי לוי:       תודה רבה, ישיבה זו נעולה